TARYBOS REGLAMENTAS (EB) Nr. 1151/2005
2005 m. liepos 15 d.
iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų autonomines Bendrijos tarifines kvotas ir numatantį jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
1996 m. gruodžio 20 d. Taryba priėmė Reglamentą (EB) Nr. 2505/96, nustatantį tam tikrų žemės ūkio bei pramonės produktų autonomines Bendrijos tarifines kvotas ir numatantį jų administravimą (1). Bendrija turėtų apsirūpinti šiais produktais palankiausiomis sąlygomis. Šiuo tikslu naujas Bendrijos tarifines kvotas atitinkamiems kiekiams reikėtų atidaryti sumažintais arba nuliniais muitais, vengiant bet kokio tų produktų rinkų trikdymo.
(2)
Kvotų apimtis tam tikroms Bendrijos tarifinėms kvotoms nėra pakankama, siekiant patenkinti Bendrijos pramonės poreikius per einamąjį kvotų laikotarpį. Todėl šių kvotų apimtys turėtų būti padidintos.
(3)
Reglamentas (EB) Nr. 2505/96 turėtų būti atitinkamai iš dalies pakeistas.
(4)
Atsižvelgiant į šio reglamento ekonominę svarbą, būtina remtis skubos pagrindais, numatytais Europos Sąjungos sutarties ir prie Europos bendrijos steigimo sutarčių protokolo dėl nacionalinių parlamentų vaidmens Europos Sąjungoje I.3 punkte.
(5)
Kadangi šis reglamentas turėtų būti taikomas nuo 2005 m. liepos 1 d., jis turėtų įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedas papildomas priede nurodytomis kvotomis, kurios taikomos nuo 2005 m. liepos 1 d.
2 straipsnis
Kvotų laikotarpiui nuo 2005 m. sausio 1 d. iki gruodžio 31 d. Reglamento (EB) Nr. 2505/96 I priede, tarifinės kvotos 09.2626 apimtis yra 1 600 000 vienetų.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 15 d.